CELEX: 32007R1338
Language: sk
Date: 2007-11-15 00:00:00
Title: Nariadenie Komisie (ES) č. 1338/2007 z  15. novembra 2007 , ktorým sa mení a dopĺňa nariadenie Rady (ES) č. 747/2001, pokiaľ ide o colné kvóty pre pomaranče s pôvodom v Egypte a pre spracované poľnohospodárske výrobky s pôvodom v Izraeli

16.11.2007   
            
            
               SK
            
            
               Úradný vestník Európskej únie
            
            
               L 298/11
            
         
      NARIADENIE KOMISIE (ES) č. 1338/2007
   z 15. novembra 2007,
   ktorým sa mení a dopĺňa nariadenie Rady (ES) č. 747/2001, pokiaľ ide o colné kvóty pre pomaranče s pôvodom v Egypte a pre spracované poľnohospodárske výrobky s pôvodom v Izraeli
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 747/2001 z 9. apríla 2001 ustanovujúce správu colných kvót a referenčných množstiev Spoločenstva pre výrobky spĺňajúce požiadavky pre preferencie na základe dohôd s určitými krajinami Stredomoria a rušiace nariadenia (ES) č. 1981/94 a (ES) č. 934/95 (1), a najmä na jeho článok 5 ods. 1 písm. b),
   keďže:
   
               (1)
            
            
               Rada svojím rozhodnutím z 30. októbra 2007 (2) schválila podpísanie protokolu k euro-stredomorskej dohode upravujúcej pridruženie medzi Európskymi spoločenstvami a ich členskými štátmi na jednej strane a Egyptskou arabskou republikou na druhej strane, v ktorom sa zohľadní pristúpenie Bulharskej republiky a Rumunska k Európskej únii, a ustanovila jeho predbežné uplatňovanie od 1. januára 2007.
            
         
               (2)
            
            
               V tomto protokole sa ustanovuje zväčšenie objemu colný kvót, ktoré sa uplatňujú na dovoz pomarančov s pôvodom v Egypte do Spoločenstva. Zväčšenie objemu sa uplatňuje od 1. júla 2007.
            
         
               (3)
            
            
               Rada svojím rozhodnutím 22. októbra 2007 (3) schválila podpísanie protokolu k euro-stredomorskej dohode upravujúcej pridruženie medzi Európskymi spoločenstvami a ich členskými štátmi na jednej strane a Izraelským štátom na druhej strane, v ktorom sa zohľadní pristúpenie Bulharskej republiky a Rumunska k Európskej únii, a ustanovila jeho predbežné uplatňovanie od 1. januára 2007.
            
         
               (4)
            
            
               V tomto protokole sa ustanovuje nová ročná colná kvóta, ktorá sa uplatňuje na dovoz konkrétnych spracovaných poľnohospodárskych výrobkov s pôvodom v Izraeli do Spoločenstva. Nová colná kvóta sa uplatňuje od prvého dňa mesiaca nasledujúceho po podpísaní protokolu.
            
         
               (5)
            
            
               Zoznamy colných kvót pre Egypt a Izrael ustanovené v nariadení (ES) č. 747/2001 by sa mali prispôsobiť, aby sa colné koncesie ustanovené v uvedených protokoloch mohli uplatňovať.
            
         
               (6)
            
            
               Colná kvóta pre Izrael na rok 2007 sa neuplatňuje od 1. januára 2007, a preto sa pre novú colnú kvótu na tento rok stanoví menší objem, ako je objem ročnej colnej kvóty.
            
         
               (7)
            
            
               Nariadenie (ES) č. 747/2001 by sa preto malo zodpovedajúcim spôsobom zmeniť a doplniť.
            
         
               (8)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Nariadenie (ES) č. 747/2001 sa mení a dopĺňa podľa prílohy k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. júla 2007.
   Bod 2 prílohy sa však uplatňuje od 1. novembra 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. novembra 2007
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 109, 19.4.2001, s. 2. Nariadenie naposledy zmenené a doplnené nariadením Komisie (ES) č. 1712/2006 (Ú. v. EÚ L 321, 21.11.2006, s. 7).
   
      (2)  Zatiaľ neuverejnené v úradnom vestníku.
   
      (3)  Zatiaľ neuverejnené v úradnom vestníku.
   
      PRÍLOHA
      Nariadenie (ES) č. 747/2001 sa mení a dopĺňa takto:
      
                  1.
               
               
                  V tabuľke v prílohe IV sa riadky pre colné kvóty s poradovými číslami 09.1707 a 09.1711 nahrádzajú takto:
                  
                              „09.1707
                           
                           
                              0805 10
                           
                           
                              Pomaranče, čerstvé alebo sušené
                           
                           
                              od 1.7.2007 do 30.6.2008 a za každé nasledujúce obdobie od 1.7. do 30.6.
                           
                           
                              70 320
                           
                           
                              Oslobodenie (2)
                           
                        
                               
                           
                           
                               
                           
                           
                              z toho:
                           
                           
                               
                           
                           
                              z toho:
                           
                           
                               
                           
                        
                              09.1711
                           
                           
                              0805 10 20
                           
                           
                              Sladké pomaranče, čerstvé
                           
                           
                              od 1.12.2007 do 31.5.2008 a za každé nasledujúce obdobie od 1.12. do 31.5.
                           
                           
                              36 300 (5)
                           
                           
                              Oslobodenie (6)“
                           
                        
            
                  2.
               
               
                  Do tabuľky v prílohe VII časti A sa vkladá tento riadok:
                  
                              Poradové číslo
                           
                           
                              Číselný znak KN
                           
                           
                              Podpoložka TARIC
                           
                           
                              Opis tovaru
                           
                           
                              Obdobie kvóty
                           
                           
                              Objem kvóty
                              (v tonách čistej hmotnosti)
                           
                           
                              Clo v rámci kvóty
                           
                        
                              „09.1367
                           
                           
                              ex 2106 90 98
                           
                           
                              44
                           
                           
                              Citrusové základy na prípravu nealkoholických nápojov obsahujúce najmenej 30 hmotnostných percent koncentrovaných ovocných štiav a maximálne 50 hmotnostných percent sacharózy, neobsahujúce mlieko ani mliečne výrobky
                           
                           
                              od 1.11. do 31.12.2007
                           
                           
                              3 240
                           
                           
                              67 % poľnohospodárskej zložky“
                           
                        
                              od 1.1. do 31.12.2008 a za každé nasledujúce obdobie od 1.1. do 31.12.
                           
                           
                              5 550